Fredis Refunjol

Fredis Jose Refunjol (født 19. desember 1950 på Aruba) er sosialdemokratisk politiker og guvernør i Aruba.

Refunjol er utdannet lærer. Han har arbeidet i skolen som lærer og rektor.Curriculum Vitae , The Governor of Aruba.

Refunjol har en lang politisk karriere bak seg i partiet Movimiento Electoral di Pueblo (MEP), der han var visepresident 1984–1987 og generalsekretær 1988–2004. I 1986 ble han innvalgt i Staten, Arubas folkevalgte forsamling. Fra 1989 til 1994 var han velferdsminister og fra 2001 til 2004 utdannings- og administrasjonsminister samt visestatsminister. 

Refunjol overtok guvernørembetet 1. mai 2004 og begynte sin andre embetsperiode 1. mai 2010.The Governor , The Governor of Aruba. 

 Referanser 

Kategori:Personer etter føde- eller oppvekststed i Aruba
Kategori:Nederlandske politikere
Kategori:Fødsler i 1950